# Referat fra FAU-møte 1. november 2016

Møteleder: Annette Bull

Referent: Elin Mathiesen

Tilstede: Eirik Aure (deler av møtet), Annette Hoaas Bull, Elin Mathiesen, Åshild Føyn Odden (AKS), Janne Brenda Lysø (kommunikasjon) (deler av møtet), Trond Egil Nordby (trafikk), Anneli Stenvall (trivsel)

Forfall: Sosialgruppen

## Gjennomgang fra formøte med rektor

* Rektors rolle i FAU-møter: hvordan skal rektor bidra i FAU-møtene fremover - innspill til temaer og form (orientering eller diskusjon). Elevråd kan også delta.
* Facebook: Skolen planlegger å opprette egen Facebook-side. AKS Facebook-side vil inngå i denne. FAU kan også informere gjennom denne siden
* Kunstgressbane: Skolen har søkt midler fra flere holdt til å legge kunstgress på fotballbanen. Dette er et samarbeidsprosjekt mellom skolen og Undervisningsbygg som vil stå ansvarlig for vedlikehold.
* Innskriving 1. klasse: Det er invitert til innskriving av neste skoleårs førsteklasseelever 8. desember. Antall elever stemmer om lag med kapasiteten til skolen, men det må tas høyde for at ikke alle barna kan få plass.
* Nasjonale prøver: 9. klasse svært gode resultater (helt i toppsjiktet nasjonalt), 8. klasse litt svakere enn forventet nivå (litt under Oslo-snitt), 5. klasse litt under forventet nivå (om lag på Oslo-snitt). Prøvene ble for første gang gjennomført digitalt. Prøvene og resultatene er viktige arbeidsverktøy for skolen.
* Nettvettkveld: Bra oppmøte - drøyt 2/3 oppmøte av foreldre og barn til opplegget for 5. trinn og 60-70 foreldre til opplegget for resten. Nettvett er et viktig tema for skolen og bør være obligatorisk tema på foreldremøter. Kan FAU bidra til forslag om avtaler i klassene om nettbruk?
* Trafikksituasjon på parkeringsplass: Skolen har holdt vakt ved innkjøring til p-plass for de ansatte og besøkende til tannlegen. De har vært mange farlige situasjoner. Skolen ber om at foreldre bruke adkomsten bak skolen dersom man må levere barna med bil.
* Sprenging ved utbygging: Rektor har vært i kontakt med utbygger (Skanska) om sprengningsarbeider i Cecilie Thoresens vei. Skolen ligger godt utenfor faresone, men bør likevel holdes orientert.

## Diskusjon av hvordan FAU kan bidra til mer engasjement og inkludere flere foreldre

* FAUs arbeid må bli mer synlig, bygge kultur for at alle har lyst til å bidra
* Flere arrangement for foreldre – «tenk amerikansk», f.eks.
  + Fotballturnering med foreldre og barn
  + Infokveld med Manglerud politikammer
  + Premiere vennegrupper/sosiale aktiviteter
  + Osv.
* Gruppene tar med seg dette inn i det videre arbeidet

## Runde med grupperepresentantene

**AKS:**

Har hatt møte med Bo, Sandra og Nailia. Referat kommer. De viktigste sakene gjaldt kommunikasjon:

* AKS har hatt tekniske problemer med mailingsystemet. Det jobbes for å rette opp dette.
* Påmeldingssystemet til ferier skal forbedres, muligens bruk av questback.
* AKS skal bruke en felles mailadresse.
* FAU kan ta mer ansvar rundt informasjon og påmelding til skiskole.

**Kommunikasjon:**

Har hatt et arbeidsmøte og avtalt møte med rektor denne uken.

* Ser på forbedring av tekst på FAUs nettsider
* Opprette en ressursbase av foreldre som kan bidra inn i undervisning eller foredrag for foreldre.
* Følger opp strategiplan for kommunikasjon (It’s learning) med skolen
* Tar kontakt med «Fridayfun» for å sjekke om Karlsrud-elever kan delta i aktivitetene

**Trivsel og natteravn:**

* Har laget katalog for sosiale aktiviteter (tips til vennegrupper mv.). Kommuniksjonsgruppa tar seg av layout og «markedsføring»
* Forbedring av uteområdet til ungdomstrinnet for å bidra til at det blir mer aktivitet/sosialt. Har tatt kontakt med elevråd, Solvor, gymlærer og helsesøster. Venter på innspill. Gruppen vil forslå søknad om frivillighetsmidler til dette formålet.
* Eget natteravnsmøte: vil jobbe med rekruttering etter jul (via FAU).
* En fra gruppen deltar på møte med Lambertseterklubben 8. desember.

**Trafikk:**

Har hatt et arbeidsmøte og snakket med tidligere leder av trafikk, Hanne Wells.

* Ny trafikkplanen for bydel Nordstrand. Gruppen har referat fra møtet 19.okt. Gruppen vil også delta på idedugnads-møte 18. jan i Nordstrand bydel.
* Følger med på utbyggingsplaner v/Kiwi i Radarveien
* Trafikkvaktlister: Per R. vil sørge for å utarbeide og distribuere lister for perioden januar – oktober 2017.
* Snøbrøyting: trafikkgruppen har et øye med brøyting og hvor brøytemannskapene plasserer snøhauger så de skaper farlige og uoversiktlige trafikksituasjoner for barn på vei til skolen.
* Gruppen jobber videre med sykkel /Trafikksikkerhetsdag. Tar kontakt med lokale bidragsytere
* Jobber for å etablere skøytebane

## Søknad om frivillighetsmidler

FAU samordner før det sendes inn søknad om midler

## Eventuelt

Forslag til tema på felles FAU-møte 16. januar:

* Psykososialt miljø: hvordan følger skolen opp «Partnerskap mot mobbing», elevrådet inviteres, samt orientering fra SMU
* Vi ber i tillegg om innspill ved innkalling til møtet